open-index/open-wikipedia-markdown huggingface dataset:
Max Emil Gustav Rook

**Max Emil Gustav Rook** (1888–1946) var en tysk-norsk tolk og hjelpepolitimann for *[[Sicherheitspolizei]]* (SIPO) i Bergen i det tyskokkuperte Norge under andre verdenskrig. I landsvikoppgjøret etter krigen ble han dømt for grov tortur og henrettet som én av i alt 25 norske «landssvikere».

## Liv og virke

### Bakgrunn og yrkesliv
Rook var murer av yrke og innvandret fra Berlin til Norge i 1913. Han ble norsk statsborger i 1928. Kort tid etter ankomsten giftet han seg med en norsk kvinne, og paret fikk fire barn født mellom 1918 og 1924.

Rook drev sitt eget firma i Bergen fra 1917, men dette gikk konkurs i 1931. Deretter arbeidet han som murersvenn og annet for ulike firmaer i Bergen og omegn.

### Virke under andre verdenskrig
I juni 1940 ble Rook ansatt som tolk for avdeling IV ved KdS, *Kommandeur der Sipo und des SD*, i Bergen. SIPO omfattet det politiske politiet, deriblant Gestapo, og kriminalpolitiet, og avdeling IV A i Bergen skulle ta seg av kommunister, den illegale pressa og norske sabotører i Bergen, Hordaland og Sogn og Fjordane. Rook forsøkte i 1942 å melde seg inn i NSDAP, det tyske nazistpartiet, men ble avvist på grunn av sitt norske statsborgerskap. I stedet meldte han seg inn i Nasjonal Samling (NS), Quislings norske fascistparti.

Rook ble raskt beryktet som en av de mest voldelige og brutale forhørerne i Bergen, og er siden beskrevet som nærmest sadistisk. Han ledet avhør og deltok i omfattende tortur av norske arrestanter.

### Domfellelse og henrettelse
12. februar 1946 ble Rook dømt til døden av en enstemmig Gulating lagmannsrett for mishandling, legemsbeskadigelse og legemsbeskadigelse med farlig redskap. Han anket til Høyesterett, men anken ble enstemmig avvist.
Etter at hans søknad om benådning ble avslått av Kongen i statsråd 31. mai 1946, ble Max Emil Gustav Rook henrettet ved skyting på Sverresborg i Bergen 5. juni 1946. Henrettelsen ble gjennomført av en politi-eksekusjonspelotong ledet av politiinspektør Ingebret Drag.

## Referanser
Norsk teater- og orkesterforening

**Norsk teater- og orkesterforening** (**NTO**) er en norsk interesseorganisasjon for norsk scenekunst. Organisasjonen ble etablert i 1934 som **Norsk Teaterlederforening** som en forening for teaterledere. Organisasjonen er i dag en forening for institusjonsteatre og profesjonelle orkestre. Foreningen arrangerer det biannuale *Norsk teaterlederforum* og deler årlig ut Heddaprisen.

## Medlemsorganisasjoner
Foreningen har (per 2018) 44 medlemmer, herunder 

; Scenekunstinstitusjoner 
* Akershus Teater
* Bergen Nasjonale Opera
* BIT Teatergarasjen (Bergen)
* Black Box Teater (Oslo)
* Brageteatret (Drammen)
* Carte Blanche (Bergen)
* Dansens Hus (Oslo)
* Den Nationale Scene (Bergen)
* Det Norske Teatret (Oslo)
* Beaivváš Sámi Našunálateáhter (Kautokeino)
* Dramatikkens hus (Oslo)
* Haugesund Teater
* Hordaland Teater (Bergen)
* Hålogaland Teater (Tromsø)
* Nationaltheatret (Oslo)
* Nordland Teater (Mo i Rana)
* Norsk scenekunstbruk (landsdekkende)
* Oslo Nye Teater
* Riksteatret
* Rogaland Teater (Stavanger)
* Sogn og Fjordane Teater (Førde)
* Teaterhuset Avant Garden (Trondheim)
* Teater Ibsen (Skien)
* Teater Innlandet (Hamar)
* Teater Manu (Oslo)
* Teatret Vårt (Molde)
* Trøndelag Teater (Trondheim)
* Turnéteatret i Trøndelag
* Åarjelhsaemien Teatere (Mo i Rana)
* Østfold kulturutvikling
 
; Musikkinstitusjoner 
* Barokkanerne - Norwegian Baroque Ensemble
* BIT20 Ensemble
* Det Norske Blåseensemble (Halden)
* Det Norske Kammerorkester (Oslo)
* Det Norske Solistkor (Oslo)
* Edvard Grieg Kor
* Bergen filharmoniske orkester («Harmonien»)
* Oslo-Filharmonien
* Riksscenen (Oslo)
* Stavanger Symfoniorkester

; Musikk og scenekunst  
* Den Norske Opera & Ballett 
* Kilden teater- og konserthus (Kristiansand)
* Nordnorsk Opera og Symfoniorkester (Tromsø/Bodø)
* Trondheim Symfoniorkester & Opera

## Referanser


## Eksterne lenker
* nto.no
Hyen skole

**Hyen skole** (*Hyen skule*) er en 1-10-skole (barne- og ungdomsskole) i bygda Hyen i Gloppen. Skolen ble etablert i 1968 og har per 2008 61 elever, hvorav 25 på ungdomstrinnet.

Skolen ligger sentralt ved Hyefjorden, men bosettelsen i bygda er vidstrukket. Elevene kommer med buss fra de to dalførene i bygda, Østre og Vestre Hyen.

Skolens hovedbygg åpnet i 1968. Idrettshallen ble lagt til i 1975. I senere tid er byggets fasade pusset opp. Like ved skolen ligger Hyen stadion.

## Rektorer
* Ola Tormod Ommedal, -2001 
* Anders Osmundnes, 2001&ndash;2003 (fungerende)
* Ola Tormod Ommedal, 2003&ndash;2006 
* Anders Osmundnes, 2006&ndash;2011
* Tove Hanne Ommedal, 2011-
* Vigdis Henden, 

## Eksterne lenker
* Skolens nettsider
Maia (gudinne)

**Maia** var i gresk mytologi en vårgudinne som ble forført av Zevs og fødte Hermes i all hemmelighet. Hun var datter av Atlas og Pleione og var en av Pleiadene. Opprinnelig var hun en jordgudinne og gudinne for plantevekst, men senere er hun beskrevet som nymfe. Maia betyr «lille mor».

Maia  er den eldste av de syv Pleiade søstrene. De ble født ved Cyllen-fjellet i Arcadia og navngis noen ganger som fjellnymfe.
*Maia* var en romersk gudinne for alt som vokser og gror.

I romersk mytologi ble Maia identifisert med *Maia Maiestas* (også kalt *[[Fauna (mytologi)|Fauna]]*, *Bona Dea* («den gode gudinne») og *Ops*). Det er rykter om at original navnet hennes, *Bona Dea* var så hellig at det var forbudt å si navnet høyt. Den femte måneden mai er oppkalt etter henne og derfor er Maia sett på som en vårgudinne med varme og vekst.

Bilde av henne opptrer på mynter fra Phenos, Arcadia.

## Mytologi
### Mor til Hermes
I henhold til Hermes salme *Homeric Hymn to Hermes*, likte Zeus i  all hemmelighet Maia, som var sky og holdt seg unna de andre gudene i en hule i Mount Kyllini fjellet. Hun ble gravid med Hermes. Etter fødselen pakket Maia ham i et teppe og la seg til å sove. Det raskt modne spedbarnet Hermes krabbet om natten mens Maia sov til Thessaly, hvor han klarte å stjele noen av halvbrorens Apollos storfe. Maia trodde ikke på Apollo da han hevdet at Hermes var tyven. Zeus gikk til side med Apollo. Apollo byttet ut storfe med lyra, som ble en av hans identifiserende egenskaper.

### Sykepleier
Maia oppdro også barnet Arcas, som var barnet til Kallisto og Zeus. Som en feil hadde Zeus' kone Hera i sjalusi forvandlet Callisto til en bjørn. Historien om Callisto og Arcas, i likhet med Pleiadene, er en assiosasjon for en stjernekonstellasjonene Ursa Major og Ursa Minor, den store og lille bjørnen. Hennes navn er relatert til μαῖα (maia), en hederlig betegnelse for eldre kvinner relatert til μήτηρ (mētēr) 'mor', som også betyr "jordmor" på gresk. 

## Referanser
International Federation of Liberal Youth

**International Federation of Liberal Youth** (IFLRY) er en internasjonale paraplyorganisasjon for liberale ungdomsorganisasjoner, og samler nær tre millioner unge liberalere fra alle verdenshjørner. Blant medlemmene er Unge Venstre og Norges Liberale Studentforbund fra Norge. Organisasjonens navn før 2001 var **International Federation of Liberal and Radical Youth**.

IFLRY jobber for å fremme toleranse, like rettigheter, respekt for individer, menneskerettigheter og en fri markedsøkonomi innenfor rammen av rettferdig fordeling og naturens bærekraft. Organisasjonen har sin primærfunksjon som en møteplass for samarbeid og utveksling av idéer på tvers av grenser og kontinenter.

IFLRYs hovedaktivitet er seminarene, i tillegg til generalforsamlingen, som avholdes hvert år, og eksekutivmøtene, som avholdes hvert halvår.

Det daglige arbeidet i organisasjonen drives av et Bureau på syv medlemmer og en daglig leder med arbeidssted i London. IFLRY er ungdomsorganisasjonen til Den liberale internasjonale, hvor blant andre Venstre er medlem.

## Bureau 2016–2018
* Pauline Kastermans, president (Junge Demokraten, Nederland)
* Tone Bjørndal, generalsekretær (Unge Venstre, Norge)
* Danylo Korbabicz, kasserer (Young Liberals of Canada, Canada)
* Anders Rehnberg, visepresident (Liberala Ungdomsförbundet, Sverige)
* Ahmad Al Rachwani, visepresident (Future Youth, Libanon)
* Sven Gerst, visepresident (JuLis, Tyskland)
* Ab Brightman, visepresident (Liberal Youth, Storbritannia)

## Se også
*European Liberal Youth

## Referanser


## Eksterne lenker
* 
*
John Baptist Tan Yanquan

**John Baptist Tan Yanquan** (født 1963 i Folkerepublikken Kina) er katolsk biskop i erkebispedømmet Nanning i den autonome regionen Guangxi Zhuang, 
## Liv og virke
Han var i flere år leder av juniorseminaret i Nanning.

Han ble bispeviet i Jesu-Hjerte-katedralen i Nanning den 21. januar 2003 av biskop Pius Jin Peixian til koadjutor-biskop av Nanning. Medkonsekrernde var biskop Benedict Cai Xiufeng av Wuzhou og biskop John Fang Xingyao av Linyi. 

Tittelen «koadjutor» betyr at en biskop er assisterende og «på vent» inntil den ordinære biskop går av, forflyttes eller dør. Nannings formelle biskop var Joseph Meng Ziwen, en undergrunnsbiskop som ikke ble anerkjent av myndighetene. Han døde den  7. januar 2007 i en alder av 103. Ettersom også biskopen av Wuzhou hadde dødd året før, 90 år gammel, ble dermed biskop Tan eneste biskop i hele Guangxi. 

I desember 2003 hadde «den åpne kirke»s bisperåd, etter en flere års prosess og forslag fra Guangxi fra desember 2000, sammenslått alle fire bispedømmer i Guangxi –  Beihai, Guilin, Nanning, Wuzhou – til ett. Restrukturering av bispedømmer uten pavelig godkjenning er kontroversielt, men for Vatikanet å ytre noen synspunkter – selv om de skulle være positive – er også problematisk ettersom de kinesiske myndigheter kan ta avstand fra det som «innblanding».

Hele Guangxi hadde i 2005 ca. 20 prester.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Antonio Riberi (1897-1967) *1934
* Kardinal Ignatius Pi Shushi (1897-1978) *1949
* Biskop Joseph Zong Huaide (1917-1997) *1958 
* Biskop Pius Jin Peixian (1924-2008) *1989
* Biskop *John Baptist Tan Yanquan* (1962-) *2003

## Referanser
Den tredje greske republikk

**Den tredje greske republikk** ble erklært i 1974 i perioden rett etter fallet til den greske militærjuntaen som hadde kontrollert Hellas siden statskuppet 21. april 1967. 

Junta hadde allerede 29. juli året før avholdt en folkeavstemning om avskaffelse av det greske monarkiet og vedtatt en ny konstitusjon med en president, med juntaleder Georgios Papadopoulos som president. Dette kortlivede forsøket ble avsluttet da brigadier Dimitrios Ioannides avsatte Papadopoulos i november 1973. Republikken besto, men var bare en fasade for militærregimet. 

Da juntaen ga opp å styre i august 1974, ble de lover og konstitusjonelle endringer juntaen hadde innført opphevet og en ny gresk folkeavstemning ble holdt 13. desember 1974. Denne vedtok med 69 % av stemmene å oppheve monarkiet. En ny konstitusjon ble vedtatt 11. juni 1975 og denne slo fast Hellas som et presidentbasert, parlamentarisk demokrati/republikk (det greske ordet δημοκρατία kan oversettes til begge). 

Den konstitusjonen, med revideringer i 1985 og 2001 er fortsatt gjeldende.
UTC±0

**UTC±0** er et belte av tidssoner som ligger på standardtiden UTC, grunnlaget for sivile tidsangivelser i alle land. I 2008 omfattet UTC+0 følgende områder:

## Som standard tid (hele året)
### Vest-Afrika
****'
****'
****'
****'
****'
****'
****'
****'
****'
****'
****'
****'
****'
****'

### Øyer i Atlanterhavet
****' - kun [[Danmarkshavn]] og nærliggende områder på Nordøst-Grønland
****'
*** (UK)** (inkl. Ascensionøya og Tristan da Cunha)

## Nordlige halvkule - Som standard tid (vinter)
### [[Vesteuropeisk tid]]
****'
****' (IST - Irsk sommertid)
****' - unntatt [[Azorene]]
**'''[[Madeira]]'''
****' - kun Kanariøyene
****' ((BST - Britisk sommertid))
*'''De britiske [[kronbesittelse]]ne''':
*****'
*****'
*****'

## Nordlige halvkule - Som sommertid
****' - kun [[Ittoqqortoormiit]] og nærliggende områder på Øst-Grønland
****' - kun Azorene
Dylan Lauren

**Dylan Lauren** (født 9. mai 1974 i New York City, New York) er datter av klesdesigner Ralph Lauren og er eieren av Dylan's Candy Bar som er basert i New York City. Hennes mor er Ricky Lauren og hennes brødre er David Lauren og filmarbeideren Andrew Lauren.

Dylan ble utdannet fra Duke University i 1996 hvor hun studerte kunsthistorie. Dylan's Candy Bar ble inspirert av filmen *[[Charlie og sjokoladefabrikken]]* på sin femårsdag. Hun beskrev den som sin «mest minneverdige fødselsdagsselskap jeg noen gang har hatt. Jeg må ha vært i barnehagen og jeg hadde alle vennene mine over. Foreldrene mine hadde fått tak i en kopi, viste filmen på skjerm i huset vårt og hadde et lite show der. «Det var som å gå til Disneyland».

Dylan ble navngitt som en av de topp 25 mest stilitiske new yorkere av bladet US Weekly i 2007. Hennes favorittdesignere Ralph Lauren, Alice and Olivia, og 7 For All Mankind.

## Referanser


## Eksterne lenker
* 
* 
*  Dylan Lauren on Style.com - bilder
*  Biografi og foto av Dylan Lauren — Crain's New York Business 40 under 40 — 2008
Stille Stunder

***Stille Stunder*** er et kristelig tidsskrift på nynorsk, et blad som nå (2013) utkommer med seks nummer årlig.

*Stille Stunder* ble grunnlagt av Johannes Barstad i 1889 og var det første i sitt slag på nynorsk. Bladet har stått som et symbol på det som er blitt kalt «kristninga av landsmålet». Flere diktere som skrev på nynorsk, blant andre Elias Blix, publiserte sine første salmer i Stille Stunder, og i 1894 skrev han en anbefaling som ble trykket i bladet:

**Stille Stunder** 
Vort lille gudelige Maalblad "Stille Stunder" vil jeg paa det varmeste anbefale til Alle, som har Sands for god Læsning i ægte kristelig og ægte folkelig Aand. Bladet har efterhaanden leveret en fortrinlig Samling af smaa opbyggelige Afhandlinger, Fortællinger, Digte m. m., der maa glæde Enhver, som har Hjerte for sand Kristendom i ægte norsk Form. Udgiveren, Pastor Barstad, har aabenbart en meget betydelig Evne i Retning af saadan folkelig Kristendomsforkyndelse og dermed en vigtig Gjerning at udføre for vort Folk og navnlig for den norske Ungdom. Han har ofret megen Tid og Kraft paa Bladet, har holdt det gaaende i snart 6 Aar og har stadig gjort det bedre og bedre; særlig har han ogsaa arbeidet op sin evne til at skrive maalet stedse mere greit og flydende og folkeligt. Og derfor har han ærlig fortjent den Paaskjønnelse, som ligger i en større og større Udbredelse af hans Blad. – Kristiania, Oktober 1894. Dr. E. Blix

## Utgivere
* Johannes Barstad (1889-1931)
* Johannes Barstads enke (1931-1934)
* Oslo Kristelege Landsungdomslag (1935-1954)
* Ei nemnd i Bergen (1955-1959)
* Kyrkjenemndi i Bergen (1959-2012)
* Foreininga Stille Stunder (2012-)

Bladet har et styre som supplerer seg selv. Redaktør i 2012 er sokneprest Ivar Molde på Voss. Forretningsfører er Rolf-Atle Rolfsnes som bor på Fitjar, mens Knut O. Dale er styreformann.

## Redaktører
*Johannes Barstad 1889 til 1931
*Elenore Barstad 1931 til 1934
*Olav Gautestad
*Alfred Hauge
*Erling Ulltveit 1951 til 
*Bernhard Eide
*Gudmund Skiftun
*Haakon Svarstad 1981 til 1989
*Ådne Skiftun 1990 til 1995
*Alfred Hamre 1995 til 2004
*Ivar Molde 2004 til 2024
*Hanne Marie Molde 2024 til

## Kilder
*Stille stunders hjemmeside
*Liste over redaktører på bladets hjemmeside 

## Referanser


## Eksterne lenker
*
ICD-10 kapittel H

**ICD-10 kapittel H**:
* **[[ICD-10 kapittel VII: H00-H59 - Sykdommer i øyet og øyets omgivelser|H00-H59 – Sykdommer i øyet og øyets omgivelser]]**
* '''H60-H95 – Sykdommer i øre og ørebensknute
Arbetsförmedlingen

**Arbetsförmedlingen** er en svensk statlig etat som sorterer under Arbetsmarknadsdepartementet og har ansvar for sysselsetting og arbeidsmarkedspolitikk.

Etatens hovedoppgave er å bidra til at arbeidsmarkedet fungerer best mulig ved å føre sammen dem som søker arbeid med dem som søker arbeidskraft. Tanken er ikke at Arbetsförmedlingen skal ordne ansettelse for en arbeidssøker, men i stedet bidra til å ruste hvert enkelt individ og være en forbindelse mellom organisasjoner med rekrutteringsbehov og den arbeidssøkende. Dem som befinner seg lengst fra arbeidsmarkedet skal prioriteres.

Arbetsförmedlingen ble opprettet 1. januar 2008 som en sammenslåing av Arbetsmarknadsstyrelsen (AMS), Arbetsmarknadsverket (AMV) og de 20 lensarbeidsnemndene.

## Eksterne lenker
* Arbetsförmedlingen
Jorddunst

**Jorddunst**, også kjent under navnene **havgust**, **jordgust** eller **fjellgust** er en mytisk sykdom.

Troen på at denne sykdommen finnes er kjent langs kysten av Norge. Erik Pontoppidan hevdet i 1752 at man kunne få sykdommen av å ligge eller sitte på bakken før midtsommer. Sykdommen førte da til smerter i leddene. Han anbefalte tran som behandlingsform for sykdommen. I dag mener mange at det å ligge på bakken før telen har gått kan gi jorddunst som fører til revmatisme. Enkelte andre hevder sykdommen fører til blærekatarr eller i verste fall, døden.

## Se også
*Jorddunstfestivalen – Musikkfestival som har tatt navnet sitt fra sykdommen.

## Referanser
August Aastad

**August Martinussen Aastad** (født 26. juni 1887 i Tørberget i Trysil, død 6. desember 1940) var småbruker, skogsarbeider og lokalpolitiker (Ap). Han var ordfører i Trysil kommune i periodene 1926–1931 og 1935–1937. 

Han var sønn av husmannen Martinus Arnesen (1859–1923) og Lina Martinsdatter (1860–1942). Aastad begynte å jobbe som gjetergutt som 8-åring i 1895. 
Deltok i tømmerhogst fra 12-årsalderen (1899), og jobbet innen hogst, kjøring og fløting, anlegg og maling fra 1902 til 1923. Han var småbruker ved småbruket Åstad fra 1910 til 1927, og var medlem i Trysil herredsstyre fra 1917. Aastad var dessuten medlem av Trysils likningsnemnd og forliksråd gjennom sin lange lokalpolitiske karrière.

Aastad var vararepresentant til Stortinget for Arbeiderpartiet fra Hedmark 1934–1936, og møtte i vei- og jernbanekomiteen for Olav Jørgen Sæter fra 6. mars til 31. mars 1935. Etter at Aastad gikk av som Trysils ordfører i 1937, innehadde han ingen andre politiske verv frem til sin død i 1940.

## Se også
* Liste over ordførere i Trysil
## Referanser


## Eksterne lenker
*
Rundefjellet

**Rundefjellet** er navnet på hele fjellet på øyen Runde i Herøy kommune på Sunnmøre. Fjellet strekker seg i hele øyens lengde og går bratt ned mot havet i vest. De to høyeste toppene på fjellet er Varden og Rundabranden.

Bratthenget i vest er kjent som fuglefjellet på Runde, og er det største fuglefjellet i Norge sør for Røst. Hele denne delen av fjellet er fredet.

## Referanser
Alyth

**Alyth** (Skotsk gælisk: **Ailt**) er en landsby (*[[Landsby#Landsbyer i engelsktalende land|village]]*) i regionen Perth and Kinross i Skottland. 

Ved folketellingen i 2001 hadde Alyth 2&nbsp;301 innbyggere. 
I 2006 ble folketallet estimert til 2&nbsp;430 innbyggere.

Alyth ligger i dalføret Strathmore øst for elven Isla, en sideelv til Tay. Om lag 15 kilometer øst for Alyth ligger Kirriemuir, nærmeste store by er Dundee om lag 40 kilometer sør for Alyth.


## Referanser
Erling Kaas

**Erling Kaas** (født 19. august 1915 i Oslo, død 17. juni 1996 i København) var en norsk stavhopper. 

Ved Sommer-OL 1948 kom han på 4.-plass i stavhoppkonkurransen med et hopp på 4,10 meter. Ved Sommer-OL 1952 kom han på 6.-plass med 3,80 m. Kaas kom på fjerdeplass ved EM 1946 og 5.-plass ved EM 1950, begge ganger på resultatet 4,10 m. Han vant norgesmesterskapet i 1939 og 1946-1952.

Hans personlige rekord var på 4,31 meter, som han oppnådde i juli 1948 på Bislett stadion. Dette ble også godkjent som Europarekord.http://trackfield.brinkster.net/Profile.asp?ID=3162&Gender=M

## Medaljer i norske mesterskap

## Referanser




## Eksterne lenker
*
Acetonemi

**Acetonemi** er opphoping av aceton i blodet. Tilstanden kan oppstå hos folk som har diabetes, og kan da gi brekninger og magesmerter. Acetonemi kan også oppstå hos barn om det er lenge siden de har spist, men er da ufarlig.

## Se også
*Diabetisk ketoacidose
*Diabetes type 1

## Referanser
Hanukkasang

**Hanukkasang** framføres til hanukká.

Sangene handler gjerne om hvordan jødene vant over den hellensk-syriske overmakten, om lysunderet i Tempelet i Jerusalem eller om ymse element ved hanukkafeiringa. Blant askenaser dreier mange sanger seg om eting av latkes og spill med dreidl.

Typiske hanukkasanger inkluderer «Davidssalme 30», «Hannerót hallálu», «Mi ze jemallél», «Ocho kandelikas» (moderne sefardisk), «Vajhí mikkéṣ» (sef.), «Ma‘óz ṣur» (ask.), «‘Al hannissím», «Oj chanike», «Mi jemallél», «O, ir kleine lichtelech» og «I have a little dreydel».
Eidshornet

**Eidshornet** er et fjell i Stranda kommune i Møre og Romsdal. Det har en høyde på  meter over havet. Fjellet ligger på nordsiden av Geirangerfjorden. 

## Se også
* Liste over Norges høyeste fjell
* Liste over fjell i Skandinavia

## Fotnoter



## Referanser
Alva (Skottland)

**Alva** (skotsk-gælisk: *Allamhagh*) er en by (*[[Bystatus#Engelsktalende land|town]]*) i regionen Clackmannanshire i Skottland. Byen ligger i det sentrale lavlandet og er en av en rekke byer som ligger rett sør for fjellene Ochill Hills, samlet referert til som Hillfoots Villages («landsbyene ved foten av fjellene»). Alva ligger like nord for Alloa, mellom landsbyene Menstrie i vest og Tillicoultry i øst. Alva hadde en bosatt befolkning på 5 181 ved folketellingen i 2001, men dette har siden blitt revidert til 4 600 i 2016.[3] Det har mange funksjoner som en park med en eventhall og et nyåpnet utendørs treningsstudio, og er hjemmet til Alva Academy. Folketallet er for 2020 beregnet til 4 630 innbyggere.

## Etymologi
Stedsnavnet hvor ortografien suksessivt har gått gjennom de forskjellige skriveformer som *Alueth*, og *Alvath* eller *Alveth* til det har endt med Alva, er av gælisk opprinnelse, og antas å være avledet fra begrepet *Ailbheach*, som betyr «steinete».

## Historie

Gamlebyen er sentrert om Alva House, et tårnhus fra 1542 og utvidet og ombygd i 1636 av Charles Erskine. Den forble i adelsfamilien Erskine fram til rundt 1800 da den gikk over til mølleeieren James Johnstone.

Under den industrielle revolusjonen utviklet Alva seg som et senter for tekstilproduksjon; ullfabrikkene, opprinnelig vanndrevne, ga sysselsetting for lokalbefolkningen og innvandrere til området. Det tidligere Mill Trail Center ligger ved siden av Cochrane Park, som ligger i den gamle Glentana Mill, bygget i 1887. Den huset permanente utstillinger om historien til den gamle ullindustrien og erfaringene til de mange menneskene som er ansatt i industrien. Dalmore Works ble bygget i 1874 for Wilson Brothers, som produserte tekstilprodukter inkludert tweed,ullstoff og mohair- og ulltepper. Verkene ble drevet av Wilsons til 1964, da problemer førte til tapte arbeider.

Alva var historisk sett i en eksklave i Stirlingshire, men den ble overført til Clackmannanshire i 1891.

## Referanser


## Eksterne lenker
* Alva på Undiscovered Scotland
Kil

**Kil** eller **KIL** har flere betydninger:

* Kil (fra tysk, *keil*), skjæringslinjen mellom to skrå takflater, eller overgang mellom to flater eksempelvis en hulkil mellom gulv og vegg. En kil kan også være et høvlet spor eller not i en treprofil, eller selve redskapet, høvelen, som nyttes til å lage hulkiler og spor.
* Kil (geografi) &ndash; en lang og smal bukt eller vik.
* Kil (Kragerø) &ndash; et tettsted i Kragerø kommune i Telemark.
* Kil kommune &ndash; en kommune i Värmlands län i Sverige.
* Kil (Värmland) &ndash; et tettsted i Värmlands län i Sverige.
* Kil (Uppland) &ndash; et tettsted i Nacka kommune i Uppland i Sverige.
* Kiel (Tyskland) &ndash; en by i Tyskland.

;Forkortelsen KIL:
* KIL/Hemne Fotball &ndash; en fotballklubb fra Hemne i Sør-Trøndelag
* Kjelsås Idrettslag 
* Kolbotn Idrettslag 
* Kolstad Idrettslag 
* Konnerud Idrettslag 
* Kongsvinger Idrettslag 
* Kopervik Idrettslag 
* Korgen Idrettslag
* Kvam Idrettslag (Nord-Fron) &ndash; et idrettslag fra Oppland
* Kvam Idrettslag (Steinkjer) &ndash; et idrettslag fra Nord-Trøndelag
Fjellstua

**Fjellstua** er et serveringssted på byfjellet Aksla i Ålesund. Stedet har kafé, selskapslokale og konferanserom. Fjellstua ble grunnlagt i 1903, og er dermed det eldste serveringsstedet i byen.

## Eksterne lenker
Fjellstyre

Et **fjellstyre** er et norsk forvaltningsorgan som skal administrere bruk og utnytting av retter og lunnende i en statsallmenning. I hovedsak gjelder dette bruksretter tilknytta jordbruk, som setring og beite, og bygdefolks retter til jakt, fangst og innlandsfiske.  I hver kommune der det er statsallmenning, skal det være et fjellstyre. Det er kommunestyret som velger medlemmene i fjellstyret.

Det er 94 fjellstyrer i Norge, og de er organisert i Norges Fjellstyresamband.

## Eksterne lenker
* Noregs fjellstyresamband
* Fjellova
Presidentvalget i USA 1800

**Presidentvalget i USA i 1800** fant sted mellom 31. oktober og 3. desember 1800. President John Adams tapte valget mot sin visepresident Thomas Jefferson. Det var det første valget i USAs historie der en sittende president ikke ble gjenvalgt, og det skjedde et fredelig maktskifte mellom to rivaliserende partier.

Adams hadde slått Jefferson i presidentvalget i 1796. Valgmannskollegiet stemte etter daværende grunnlov bare over president, og den som fikk nest flest stemmer ble visepresident, noe som gav en president og en visepresident fra forskjellige partier.

I 1800 planla Det demokratisk-republikanske parti å la en av sine valgmenn stemme avvikende, slik at Jefferson fikk en stemmes overvekt og ble president og partifellen Aaron Burr ble visepresident. Da både Jefferson og Burr fikk stemmene fra alle 73 demokratisk-republikanske valgmenn, måtte presidentvalget avgjøres av Representantenes hus, som hadde et flertall fra Føderalistpartiet.

Føderalistlederen Alexander Hamilton likte hverken Jefferson eller Burr, men endte med å gi sin stemme til Jefferson. Hamilton løste den politiske krisen ved å overtale flere føderalister til å gjøre det samme. Ved den 36. avstemningsrunden den 17. februar 1801 ble Jefferson valgt til president og Burr til visepresident.

Valget i 1800 innledet en lang periode med demokratisk-republikansk styre. En annen konsekvens av presidentvalgene i 1796 og 1800 ble at valgordningen i valgmannskollegiet ble endret med det 12. grunnlovstillegget i 1804.

## Referanser


## Litteratur
*
Liste over ordførere i Stokke

**Liste over ordførere i Stokke** viser navn, parti og funksjonsperiode for ordførere i Stokke kommune.

## Administrativ historikk
Stokke prestegjeld som ble, som følge av formannskapslovene, opprettet som formannskapsdistrikt (kommune) med virkning fra 1. januar 1838.

1. januar 1901 ble Håøya overført fra Stokke til Nøtterøy kommune. 1. januar 1965 ble øya Veierland overført til Nøtterøy. Nye grensejusteringer fant sted 1. januar 1967, da et lite område ble overført til Sem kommune og et annet område ble overført fra Sem kommune. 

1. januar 2017 ble Stokke slått sammen med Andebu og Sandefjord til den nye Sandefjord kommune. Unntaket var Vear, som ble overført til Tønsberg.

## Ordførere

## Referanser
Johan Bredal

**Johan Olaf Bredal** (1862–1948) var en norsk høyesterettsadvokat og politiker.

Han ble for alvor trukket inn i politikken da han ble oppnevnt som formann i statlig komité som utredet konsesjonspolitikken, og som argumenterte for å kreve hjemfall overfor utlendinger som kjøpte fallrettigheter i norske vassdrag. Bredal var justisminister i Løvland-regjeringen fra 1907 til 1908 og la frem et forslag til konsesjonslov langs de samme linjene.

Bredal var medlem av Den liberale velgerforening i Kristiania, som var assosiert med Samlingspartiet i 1903, og som i 1909 gikk inn i partiet Frisinnede Venstre. I perioden 1913–1915 var han andre varamann til Stortinget fra Akershus amt.

Bredal tok juridisk embetseksamen i 1885. Han var byfogdsfullmektig i Drammen fra 1886 til 1887, deretter overrettssakfører i Sandefjord. Han fikk møterett for Høyesterett i 1891 og flyttet advokatfirmaet til Kristiania, nå Oslo, i 1894. En av advokatene som Bredal ansatte, var Einar Grette, og firmaet er videreført som Advokatfirmaet Grette.

Han var formann i Den norske advokat- og sakførerforening, som mest var begrenset til Kristiania, 1903&ndash;1904 og formann i Den norske sakførerforening 1922&ndash;1926.

Bredal ble i 1908 utnevnt til kommandør av St. Olavs Orden «for fortjenstfull embedsvirksomhet». I 1920 ble han også utnevnt til kommandør av Den britiske imperieordenen (CBE).

## Referanser


## Eksterne lenker
*
EM i friidrett 1946 – Stavsprang menn

**Stavsprang herrer** ved EM i friidrett 1946 ble avholdt på Bislett Stadium i Oslo, Norge den 25. august 1946. 

Erling Kaas representerte Norge og kom på 4.-plass.
__NOTOC__
## Medaljevinnere

## Rekorder
### Rekorder før mesterskapet

### Rekorder satt under mesterskapet

## Resultater
### Finale

## Deltakelse

* (1)
* (1)
* (1)
* (1)
* (1)
* (2)
* (2)
* (1)

## Referanser


## Eksterne lenker
* Resultater1
* Resultater2
* Norske EM-deltakere
Anthony Dod Mantle

**Anthony Dod Mantle** (født i 1955 i Oxfordshire, England) er en Oscar-belønt britisk kinematograf kjent for sitt arbeid innen digital kinematografi. Dod Mantle var sjefsfotograf for tre av Dogme-filmene og de to første episodene av *[[Wallander]]*. Han brukte digitalkameraet Red One på *Wallander*. Han har vært sjefsfotograf for flere av filmene til Thomas Vinterberg, Lars von Trier og Danny Boyle. For sistnevnte medvirket han på *[[Slumdog Millionaire – Han som hadde svar på alt]]* som han ble belønnet med en Oscar for beste kinematografi for.

Han bor i København.

## Filmografi (utvalg)
* *[[Festen]]* (1998)
* *[[Mifunes siste sang]]* (1999)
* *[[28 dager senere]]* (2002)
* *[[Dogville]]* (2003)
* *[[Millions]]* (2004)
* *[[Dear Wendy]]* (2005)
* *[[Manderlay]]* (2005)
* *[[The Last King of Scotland (film)|The Last King of Scotland]]* (2006)
* *[[Slumdog Millionaire – Han som hadde svar på alt]]* (2008)

## Referanser


## Eksterne lenker
* 
*
Jan Ørke

**Jan Ørke** (1931–2024) var en norsk fotballspiller.

Ørke spilte for Viking fra 1949 til 1962. Han fikk totalt 219 kamper for klubben, og scoret fire mål. Av disse var 103 seriekamper (to mål), og 46 cupkamper (to mål). Ørke ble cupmester i 1953 og seriemester i 1958.

Ørke fikk én landskamp, mot  i 1958. I 2006 ble Ørke æresmedlem i Viking. 

## Referanser


## Eksterne lenker
*
Førde stadion

**Førde stadion** er et idrettsanlegg i Førde i Vestland. Anlegget består av ei idrettsbane med gressbane for fotball samt gode fasiliteter for friidrett. I tillegg har anlegget ei kunstgressbane med flomlys. Anlegget ligger i tilknyting til Førdehuset med fasiliteter for garderobe/dusj.

Gressbanen på anlegget er hjemmearena for Førde Fotball sine seniorlag på både kvinne- og herresiden, som begge spiller i sine respektive 3. divisjoner.

## Eksterne lenker
* stadionsiden.com: om Førde stadion
Forsyningsbransjen

**Forsyningsbransjen** eller **supply** er støtte- og sørvisvirksomhet for petroleumsproduksjon og tilhørende petroleumsvirksomhet, og da hovedsakelig der utvinninga skjer utaskjærs.

Mesteparten av forsyningsfunksjonene blir utført av skip og mannskap ombord på disse. Skipene blir bygd med forskjellige oppgaver, slik som ankerhåndtering, sleping, rørtransport, og mer generelle sørvisoppgaver. 

## Forsyningsbransjen i Norge
På Sunnmøre i Norge har det bygd seg opp et stort miljø innen denne bransjen, hovedsakelig fordelt på det største forsyningsrederlaget i Norge, Farstad Shipping i Ålesund, og det største enkeltmiljøet rundt Fosnavåg i Herøy kommune, fordelt på 6 rederlag.
Fantasia Barrino

**Fantasia Monique Barrino** (født 30. juni 1984) er en amerikansk R&B sanger og vinner av *[[American Idol]]* i 2004.

Fantasia ble født og vokste opp i High Point, Nord-Carolina. Etter å ha blitt voldtatt av en klassekamerat på High School sluttet hun på skolen. Hun ble gravid som 17 åring og fødte en datter 8. august 2001.

Hun deltok i American Idol sesong 3 i 2004, og hun vant finalen over Diana DeGarmo med 1.3 millioner stemmer, som er omtrent 2&nbsp;% av de 65 millioner stemmer som kom inn.

Hun har spilt rollen som Celie i Broadway musikalen *The Color Purple*, og er satt opp til å spille rollen i filmversjonen av musikalen.

## Diskografi
### Album
* 2004: *Free Yourself*
* 2006: *Fantasia*

### Singler
* 2004: *I Believe*
* 2004: *Truth Is*
* 2005: *Free Yourself*
* 2005: *Baby Mama*
* 2005: *Ain't Gon' Beg You*
* 2006: *Hood Boy*
* 2007: *When I See U*
* 2007: *Only One U*

## Referanser


## Eksterne lenker
* 
* 
* 
*
Barbara Boxer

**Barbara Levy Boxer** (født 11. november 1940 i Brooklyn i New York City) er en amerikansk politiker for Det demokratiske parti. Hun var senator og representerte California fra 1993 til 2017. Hun innehar rekorden for flest stemmer i et delstatsvalg i California, med sine 6&nbsp;955&nbsp;728 som hun fikk i senatorvalget i 2004. Som senator var hun leder for to komiteer: komiteen for etikk og komiteen for miljø og offentlig anlegg.

Hun var valgt inn i Representantenes hus for Californias sjette distrikt mellom 1983 og 1993. I 1993 tok hun over senatssetet til Alan Cranston etter å ha slått den konservative politiske kommentatoren Bruce Herschensohn. Hun  stilte ikke til gjenvalg ved senatsvalget i 2016.

## Referanser


## Eksterne lenker
* 
* 
* 
* 
*
Didyma

**Didyma** (gresk: Δίδυμα) var en antikk jonisk helligdom ved dagens Didim i Tyrkia, 

Didyma var den største og mest betydningsfulle helligdommen på territoriet til den store antikke byen Miletos. Den naturlige forbindelsen mellom Miletos og Didyma var via skip. Men i antikken silte sedimentene fra Maíandros-elven (i dag hetende Büyük Menderes) opp havnen i Miletos. En langsom prosess som til slutt betydde at den nærliggende bukten utviklet seg fra en bukt til en innsjø (i dag Bafasjøen, eller Bafa Gölü).

## Tempelstrukturen

Didyma inneholdt et tempel og et orakel for Apollon, *Didymaion*. På gresk betyr *didyma* tvilling, men grekere som søkte en «tvilling» ved Didyma overså den kariske opprinnelsen til stedsnavnet. Ved siden av Delfi var Didyma det mest aktede orakelet i den greske verden, først nevnt blant grekerne i Den hoimeske hymne til Apollon, men en etablering som gikk forut det greske skriftspråket og selv den greske koloniseringen av Jonia. Den greske geografen Pausanias forsikrer at Didyma var «eldre enn bosetningen til jonerne».

Didymaion var godt kjent i antikken på grunn av sitt berømte orakel. Dette oraklet til Apollon lå innenfor det som var, og er, et av verdens største templer for Apollon. Restene av dette hellenistiske tempelet tilhører de best bevarte templene i den klassiske antikken. Foruten dette tempelet eksisterte andre bygninger i helligdommen som nylig har blitt gjenoppdaget; et gresk teater og grunnlaget for det ovenfor nevnte hellenistiske tempelet Artemis, for å nevne to.

Mytiske genealogier av opprinnelsen til *branchidæ*, en presteslekt, er formet for å fastesette Didyma som en hellenistisk tradisjon, datert til den hellenistiske perioden.

Didyma var det største og mest betydningsfulle helligdommen på området til den store antikken byen Miletos. For å komme dit måtte besøkende følge den hellige vegen til Didyma, rundt 17&nbsp;km lang. Langs vegen, som var rituelle vegstasjoner, var det statuer av presternes familie, både mannlige og kvinnelige, foruten også dyrestatuer. En del av disse statuene, som er datert fra 500-tallet f.Kr., er nå i British Museum, tatt av Charles Newton på 1800-tallet.

Greske og romerske forfattere forsøkte å tillempe navnet Didyma til «tvillingtemplene» — som ikke var et trekk ved stedet — eller til tempelet til tvillinggudene Apollon og Artemis, hvis egen kultsenter ved Didyma var kun nylig etablert, eller hvorvidt, slik Wilamowitz har foreslått  at det er en forbindelse til Kybele Dindymene, «Kyble fra fjellet Dindymon», er drøftet. Nyere utgravninger av en tysk gruppe arkeologer har avdekket en betydelig helligdom dedikert til Artemis og hennes nøkkelritual fokuserte på vann. 500-tallets *Didymaion*, dedikert til Apollon, omfattet dens mindre forgjenger, som arkeologene har identifisert. Dets rikdommer ble økt med gaver fra Krøsus.

## Referanser

## Eksterne lenker
*
Tokyo mew mew

***Tokyo Mew Mew*** (東京ミュウミュウ Tōkyō Myū Myū) er en japansk 'magical girl' shoujo mangaserie skrevet av Reiko Yoshida og illustrert av Mia Ikumi. Den ble originalt publisert i Nakiyoshi magasinet fra september 2000 til februar 2003, og senere utgitt i sju tankōbon volum av Kodansha fra februar 2001 til april 2001. Den ble senere overfør til animeserie som gikk fra 2002 til 2003.

Den fokuserer på fem tenåringsjenter injisert med DNA-et til utrydningstruede dyrearter eller RDA (Red Data Animals). De får superkrefter av DNA-et som lar dem transformeres til "Mew Mewer". Ledet av Ichigo Momomiya, må jentene bekjempe Chimera Animals (キメラ・アニマ *Kimera Anima*)  - dyr som er infisert av manet-lignende romvesen-parasitter - og redde planeten mot romvesen som ønsker å ta den tilbake etter at de forlot den før menneskene fantes, på grunn av naturkatastrofer. De får hjelp av Ryo Shirogane og Keiichiro Akasaka, som eier en søt kafé og er forskere. De har hovedkvarteret i kjelleren men jentene må jobbe i kaféen allikevel.

## Figurer
* **Ichigo Momomiya** (桃宮 いちご *Momomiya Ichigo*) er en 13/14 år gammel jente med kirsebærrødt hår og brune øyne. Hun er energisk og optimistisk, har relativt kort lunte og jobber hardt slev om hun innimellon har hodet i skyene. Hun er injisert med DNAet til Iriomote villkatten og kan transformere seg til Mew Ichigo. Håret hennes blir lyserosa og hun skifter til en kort, rosa, arm- og stroppløs kjole med frynsete underskjørt og høye støveletter i mørk rosa, mørkerosa hansker, og får sorte katteører og en kattehale med en sløyfe på. Våpenet hennes er Strawberry Bell og angrepet hennes heter Strawberry Check. Hun får senere en oppgradering og får et nytt angrep - Strawberry Surprise.
* **Minto Aizawa** (藍沢 みんと *Aizawa Minto)* er 13/14 år og er veldig rik. Hun er snobbete og ofte frekk, og sitter bare i kaféen og drikker te hele dagen, og driver med ballett i fritiden. Hun har sort hår som alltid er satt opp i to buns og brune øyne, og er injisert med DNAet til den en blå lorikeet. Hun kan transformere seg til Mew Mint og har en kort mintblå kjole, hansker, og lave støveletter. Våpenet hennes heter Mintone Arrow og angrepet hennes heter Mint Echo.
* **Retasu Midorikawa** (碧川 れたす *Midorikawa Retasu*)
* **Pudding Fong** (黄 歩鈴 *Fon Purin*, Chinese Pinyin: *Huáng Bùlīng*)
* **Zakuro Fujiwara** (藤原 ざくろ *Fujiwara Zakuro*, skrevet som "Zacro" i Kodansha volumene) 
* **Masha (R2000)** (マシャ *Masha*)
* **Ryô Shirogane** (白金 稜 *Shirogane Ryō*, "Ryou" i Tokyopop versionen) 
* **Keiichirô Akasaka** (赤坂 圭一郎 *Akasaka Keiichirō*, "Keiichiro" i Tokyopop versionen) 
* **Masaya Aoyama** (青山 雅也 *Aoyama Masaya*) 
* **Blue Knight** (蒼の騎士 *Ao no Kishi*) 
* **Deep Blue** (ディープ・ブルー *Dīpu Burū*) 
* **Quiche/Kisshu** (キッシュ *Kisshu*)
* **Taruto** (タルト *Taruto*)
* **Pai** (パイ *Pai*)
## Eksterne lenker
* 
*
Joseph Li Mingshu

**Joseph Li Mingshu** (født 1. desember 1924 i Licun/Lijia i Binzhou i Shandong i Kina, død 15. juni 2018) var katolsk biskop i bispedømmet Qingdao i provinsen Shandong i Folkerepublikken Kina.

Han ble presteviet i 1949. Han ble fengslet og sent til reform gjennom arbeid fra 1953 til 1968. Da kulturrevolusjonen var over i 1976 ble han satt til å undervise ved forskjellige offentlige skoler i fire år.

Fra 1985 underviste han ved provinsseminaret i Jinan, inntil han begynte å virke som prest i  Qingdao i 1994.

Han var viserektor for det nasjonale presteseminar i Beijing da han 13. august 2000 ble ordinert til biskop av Qingdao, som hadde vært uten biskop i åtte år siden forgjengeren døde. Men biskop Li fortsatte å bo i Beijing helt til 2005, før han gikk av som viserektor.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Antonio Riberi (1897-1967) *1934
* Kardinal Ignatius Pi Shushi (1897-1978) *1949
* Biskop  Joseph Zong Huaide (1917-1997) *1958
* Biskop *Joseph Li Mingshu* (1924-2018) *2000

## Referanser
Wayne Allard

**Alan Wayne Allard** (født 2. desember 1943 i Fort Collins, Colorado) er en amerikansk republikansk senator som representerer delstaten Colorado. Han satt i Colorados delstatssenat mellom  1983 og 1990. Han representerte Colorados fjerde distrikt i Representantenes hus fra 1991 til 1997, da han tok over senatssetet til Hank Brown. Han lovet dengang å bare sitte som senator i to perioder, og stilte ikke til gjenvalg i 2008. Han forlater Kongressen i januar 2009.

## Referanser


## Eksterne lenker
* 
*
Carl Olof Cronstedt

**Carl Olof Cronstedt** (født 3. oktober 1756, død 7. april 1820) var en finlandssvensk viseadmiral, sønn av major Johan Gabriel Cronstedt og Hedvig Juliana Jägerhorn af Spurila, gift 1794 med grevinnen Beata Sofia Wrangel. Cronstedt var ansvarlig for den overveldende svenske seieren i slaget mellom svenske og russiske sjøstridskrefter i det andre slaget ved Svensksund i 1790. For ettertiden huskes han dog mest som kommandant på festningen Sveaborg og dens kapitulasjon under finskekrigen mellom Sverige og Russland.

## Unge år
Carl Olof Cronstedt ble født på gården Botby i Finland den 3. oktober 1756, hans foreldre var major Johan Gabriel Cronstedt og Hedvig Juliana Jägerhorn af Spurila. Carl Olof Cronstedt begynte i hæren i 1765 og ble utnevnt i løytnant i 1773, bare 17 år gammel, fem år etter ble han utnevnt til oberstløytnant. Cronstedt deltok i USAs uavhengighetskrig men tilbrakte største delen i krigsfangenskap.

Under Den russisk-svenske krig (1788–1790) var Cronstedt eskadresjef i Skärgårdsflottan og seiret over russerne i det andre slaget ved Svensksund i 1790, det største sjøslag i Østersjøen og Sveriges største seier til sjøs. Etter slaget ble han utnevnt til oberst og statssekretær for marinen. Etter ytterligere forfremmelser ble han raskt viseadmiral. Da Gustav IV Adolf falt Cronstedt i unåde og ble nærmest forvist til å være kommandant over festningen Sveaborg ved Helsingfors i den finske delen av riket.

## Cronstedt og Sveaborgs fall
Festningen Sveaborg var ansett som uinntakelig og hadde ry som «Nordens Gibraltar» og da Russland angrep Sverige i februar 1808 var svensk strategi å trekke hovedstyrken midlertidig tilbake men så gå til offensiv om sommeren og da unsette Sveaborg. Festningen under kommando av Cronstedt ble omringet og beleiret av russiske styrker i begynnelsen av mars 1808. Etter tre ukers beleiring innledet Cronstedt forhandlinger og avtalte at festningen skulle overgis om den ikke ble unnsatt innen 3. mai og da ingen svenske forsterkninger ankom overgav Cronstedt Sveaborg.

## Cronstedt etter Sveaborg
Etter overgivelsen trakk Cronstedt seg tilbake, i motsetning til andre svensk-finske offiserer som gikk i russisk tjeneste. I både Sverige og Finland ble han ansett som en forræder for overgivelsen av borgen, i diktverket *[[Fänrik Ståls sägner]]* av den finske nasjonaldikteren Johan Ludvig Runeberg får han hard medfart. Cronstedt anså imidlertid at han hadde handlet korrekt i situasjonen og fortsatte resten av livet å bære sine svenske medaljer. 

## Referanser


## Litteratur
* Odelberg, Wilhelm *Viceamiral Carl Olof Cronstedt: levnadsteckning och tidsskildring* Helsingfors (1954)
* *The Journal of Slavic Military Studies*, Volume 17, Issue 4 December 2004 , pages 715 – 725, «Capturing 'The Gibraltar of the North:' How Swedish Sveaborg was taken by the Russians in 1808», av Carl O. Nordling

## Eksterne lenker
* 
* Diktet «Sveaborg» om Cronstedts overgivelse av festningen – på svenskspråklige WikiSource, fra 
* 
* 
*
Åsbjørn Skjærpe

**Åsbjørn Skjærpe** (født 1. august 1931, død 12. januar 1994) var en norsk fotballspiller. Skjærpe var angrepsspiller (senterløper).

Skjærpe spilte for Viking fra 1954 til 1965 (med et opphold i 1964). Han fikk totalt 272 kamper for klubben, og scoret 146 mål. Av disse var 143 seriekamper (62 mål) og 52 cupkamper (31 mål). Med totalt 146 mål er Skjærpe den med sjette flest mål for Viking.

Skjærpe ble Norgesmester i 1959 og seriemester i 1958. 

Han forlot Viking i 1964 til fordel for sin lokale klubb Nærbø, angivelig fordi det skal ha vært for krevende å trene med Viking ved siden av gårdsdriften på Nærbø på Jæren. I 1965-sesongen var han imidlertid tilbake i Stavanger-klubben, og scoret blant annet begge Vikings mål i serieåpningen hjemme mot favoritten Sandefjord.

## Referanser
Ken Salazar

**Kenneth Lee Salazar** (født 2. mars 1955 i Alamosa i Colorado i USA) er en amerikansk politiker, som var innenriksminister i Barack Obamas regjering 2009-2013. Han var tidligere demokratisk senator for delstaten Colorado. Han er advokat, og var delstaten Colorados valgte riksadvokat fra 1999 til 2005. Under valget til Senatet slo han bryggerisjefen Pete Coors med fire prosent, og ble sammen med Mel Martinez fra Florida de første latinamerikanske senatorene siden 1977. I 2021 ble han USAs ambassadør til Mexico.

## Referanser


## Eksterne lenker
* 
* 
* 
*  Ken Salazar – nettside hos Senatet.